Каманда з шасці беларускіх навучэнцаў прыняла ўдзел у 58-й Міжнароднай алімпіядзе па матэматыцы, якая прайшла з 12 па 23 ліпеня ў Рыа-дэ-Жанэйра (Бразілія). Усе маладыя людзі вярнуліся на радзіму з узнагародамі. Залаты медаль заваяваў выпускнік гімназіі № 51 Гомеля Ягор Дубовік. У індывідуальным заліку ён заняў сёмае месца, набраўшы 29 балаў з 42 магчымых. Сярэбраным медалём узнагароджаны выпускнік гімназіі № 41 Мінска імя В.Х.Сярэбранага Аляксей Васілеўскі, бронзавымі медалямі — навучэнец Ліцэя БДУ Андрэй Нарадзецкі і выпускнікі Ліцэя БДУ Антон Палюховіч, Ілья Пчалінцаў і Аляксандр Юран.